als_Latn dik_Latn sag_Latn
Në një komunikatë për medie, Zyra e Kryeministrit njofton se është pezulluar Zahir Bajrami, drejtori i Zyrës për Buxhet dhe Financa në Qeverinë e Kosovës, pasi u arrestua dhe më pas u paraburgos nën dyshimet për mashtrim.
“Sekretari i Përgjithshëm i Zyrës së Kryeministrit, Fitim Krasniqi ka marrë vendim për pezullimin nga detyra të Zahir Bajramit, drejtor i Zyrës për Buxhet dhe Financa. Kohëzgjatja e pezullimit do të vlejë deri në marrjen e vendimit nga gjykata,” thuhet në komunikatën e Zyrës së Kryeministrit.
Zahir Bajrami u arrestua nga Policia e Kosovës të premten nën dyshimet se bashkë me djalin e tij i morën para një personi me qëllim të heqjes së një dënimi të shqiptuar nga gjykata.
Arrestohet Zyrtari i Lartë i Qeverisë, Kërkonte Para për Zgjidhjen e një Rasti në Gjykatë
Paraburgimi prej një muaji Bajramit iu caktua të shtunën.
Një Muaj Paraburgim për Zyrtarin e Qeverisë
Zyra e Kryeministrit në komunikatë thotë se është e përkushtuar “për të kontribuuar në çdo formë për luftimin e të gjitha dukurive negative, korrupsionit dhe krimit të organizuar , duke respektuar në tërësi të drejtat kushtetuese si dhe në veçanti parimin e prezumimit të pafajësisë”.
Kjo zyrë sqaron se Zahir Bajrami “është pjesë e shërbimit civil në administratën e Zyrës së Kryeministrit që nga data 21 qershor 2004, ndërkaq pozitën e drejtorit për Buxhet dhe Financa të kësaj Zyreje e mban që nga data 05 prill 2005”.
als_Latn als_Latn als_Latn als_Latn als_Latn als_Latn als_Latn als_Latn